  Виталий Пронин Россиысь «Калык фронт» кичӧлтэмъя быдэс кунын «Бадӟым чылкытатӥськон» проект быдэсъяське. Со улсын котькудӥз адями жаг интыез пусйыны быгатэ ecomap-onf.ru сайтэ пуктэм нимысьтыз картае.Ӵапак отчы пыртэм Сарапулысь кӧня ке интыосы потазы «Калык фронтысь» азьветлӥсьёс.Сарапулъёс Труд урамысь куштӥськем коркаосы вань кырсьсэс люкаллям. Со жуг-жаг ӝуаны кутскысал ке, матысь юртъёс кенжысалзы. Рейдэ пыриськем адямиос, саесъёссэс  пужалляса, кыжмем корка пушъёсты утялтӥзы. Жагез поттыны машина сётӥз Сарапул администрация. Чылкытатӥськонэ мыло-кыдо пыриськизы «Красное Прикамье» газетын но «5-тӥ океан» телеканалын ужасьёс.1 час но ӝыны куспын 67 мешок люкаськиз.- Жаляса верано, татысь вань жагез поттыны ӧм быгатэ, - вераз «Бадӟым чылкытатӥськон» проектэз радъясь Евгений Сомов. - Ӧм малпалэ, татын сомында жаг шуыса, эшшо 2 машина мында люкаськоз на.Выльысь нокин татчы  жагзэ медаз куя ни шуыса, «калык фронтъёс» администрацие вазиськизы, коркаослэсь укнооссэс, ӧсъёссэс пулъёсын шуккыны курыса. Умойгес луысал соосты быдэс сэрттыны, угось вуж юртъёс куашкан калэ вуэмын ни.Ольга Ветошкина  